Document ID: /roh_data/filtered/fineweb-2-filterrobots_roh.jsonl.gz/57787

Perscrutadras e perscrutaders han chattà en quasi mintga zecca virus u bacterias, sco ch'in nov studi da l'Universitad da Turitg mussa. Ellas èn pia anc pli privlusas che supponì fin ussa.
Surprendentamain bleras bacterias
En blers raischens hajan las scienziadas ed ils scienziads chattà il medem mument plirs scherms infectus. Tranter auter er il virus d'Alongshan (ALSV) ch'è vegnì scuvert pir avant paucs onns. Da quai resulta che quasi mintga zecca possia far vegnir malsaun in uman, ha declerà in virolog da l'Universitad da Turitg ch'è sa participà al studi, envers l'agentura da novitads Keystone-SDA.
L'examinaziun da DNA da las zeccas mussa, che dubel uschè bleras zeccas èn infectadas cun il virus ALSV sco il virus enconuschent da FSME, che chaschuna in'inflammaziun da la paletscha dal tscharvè.